गाले टेस्‍ट का नतीजा आना तय, श्रीलंका पर भारतीय गेंदबाजों ने बनाया दबाव  
भारत ने पहली पारी में 600 रन बनाए
श्रीलंका ने 154 रनों पर पांच विकेट बनाए
श्रीलंका पर मंडरा रहा फॉलोआन का खतरा
उल्‍लेखनीय है कि श्रीलंका के खिलाफ पहले टेस्‍ट मैच में भारतीय टीम पहली पारी में 600 रन का विशाल स्‍कोर बनाने के बाद गुरुवार को दूसरे दिन स्‍टंप्‍स तक मेजबान श्रीलंका के पांच विकेट गिराने में सफल रही है. गुरुवार को दूसरे दिन का खेल समाप्‍त होने के वक्‍त श्रीलंका का स्‍कोर पांच विकेट पर 154 रन था. एंजेलो मैथ्‍यूज 54 रन और दिलरुवान परेरा 6 रन क्रीज पर थे. इससे पहले भारतीय टीम चायकाल के पहले 133.1 ओवर में 600 रन का विशाल स्‍कोर बनाकर आउट हुई. भारतीय टीम के लिए शिखर धवन ने 190, चेतेश्‍वर पुजारा ने 153, अजिंक्‍य रहाणे ने  57 और पहला टेस्‍ट खेल रहे हार्दिक पांड्या ने 50 रन की पारी खेली. श्रीलंका के लिए तेज गेंदबाज नुवान प्रदीप ने छह विकेट लिए.